Црква је изграђена од црвеног мермера романита са подручија Романије. Архитекта цркве је Тома Бољешић из Сушака. Не зна се аутор икона на иконостасу. Прекривање цркве бакром извршено је 1977. године добровољним прилозима вјерника. Умјесто дрвене столарије оштећене у рату у Републици Српској, уграђена је 1994. године комплетна алуминијумска браврија на светом храму.Парохијске матичне књиге воде се од оснивања Црквене општине Власеница 1889. године. Данас се чувају књиге од 1954. године. Све књиге које недостају из ранијег периода налазе се дијелом у полицијској станици Власеница, а дијелом у матичном уреду у Власеници. Књиге које нису у црквеном посједу, добрим дијелом су оштећене и непотпуне.